Publication: Magyar Közlöny
Issue: MK-2000-76 (Year: 2000, Number: 76)
Era: 1990-2004
Section: 5. számú melléklet az 1/2000. (VII. 21.) KöViM—KöM együttes rendelethez
Paragraph Index: 294

3. ábra Hígított kipufogógáz CO, CO2, NOx és HC összetevõit elemzõ rendszer folyamatábrája Ábraszövegek helyesen: zérus gáz — nulla gáz; span gáz — kalibráló gáz Leírás – 2. és 3. ábra Általános szempontok: Minden olyan alkatrészt, amin a gázminta áthalad, a megfelelõ rendszerre elõírt hõmérsékleten kell tartani. — SP1 kezeletlen gáz mintavevõ szonda (csak a 2. ábrán) Rozsdamentes acélból készült egyenes, zárt, soklyukú szonda alkalmazása ajánlott. A szonda belsõ átmérõje ne legyen nagyobb a mintavevõ vezeték belsõ átmérõjénél. A szonda falvastagsága ne legyen nagyobb 1 mm-nél. A szondán legalább három, három különbözõ sugárirányú síkban elhelyezett lyuk legyen, úgy méretezve, hogy mindegyiken közel azonos nagyságú áramlás álljon elõ. A szonda a kipufogócsõ átmérõjének legalább 80%-át átérje. — SP2 hígított kipufogógáz HC mintavevõ szonda (csak a 3. ábrán) A szonda — a szénhidrogén mintavevõ vezeték (HSL3) elsõ 254—762 mm-es szakaszát képezze, — belsõ átmérõje legalább 5 mm legyen, — a DT hígító alagút (1.2.1.2. pont) olyan pontján legyen elhelyezve, ahol a hígító levegõ és a kipufogógáz már jól összekeveredett (azaz kb. 10 alagút-átmérõnyi távolságra attól a ponttól, ahol a kipufogógáz belép az alagútba), — (sugárirányban) elég messze legyen a többi szondától és az alagút falától ahhoz, hogy sodor- és örvényhatásoktól mentes legyen, — úgy legyen fûtve, hogy a szondából való kilépés helyén a gáz hõmérsékletét 463 K (190 °C) ± 10 K értékre emelje. — SP3 hígított kipufogógáz CO, CO2, NOx mintavevõ szonda (csak a 3. ábrán) A szonda: — az SP2-vel azonos síkban legyen, — (sugárirányban) elég messze legyen a többi szondától és az alagút falától ahhoz, hogy sodor- és örvényhatásoktól mentes legyen, — a vízkondenzáció elkerülése érdekében legalább 328 K (55 °C) hõmérsékletre legyen fûtve és teljes hosszában hõszigetelve. — HSL1 fûtött mintavevõ vezeték A mintavevõ vezeték a gázmintát egy szondától a szétosztási pont(ok)hoz és a HC elemzõ készülékhez vezeti. A mintavevõ vezeték: — belsõ átmérõje legalább 5 mm, legfeljebb 13,5 mm legyen, — rozsdamentes acélból vagy PTFE-bõl készüljön, — minden külön szabályozott fûtött szakaszon mérve tartson fenn 463 K (190 °C) ± 10 K csõfalhõmérsékletet, ha a kipufogógáz hõmérséklete a mintavevõ szondánál 463 K (190 °C) vagy annál alacsonyabb, — tartson fenn 453 K (180 °C) értéknél magasabb csõfal-hõmérsékletet, ha a kipufogógáz hõmérséklete a mintavevõ szondánál 463 K (190 °C) értéknél magasabb, — tartson fenn 463 K (190 °C) ± 10 K gáz hõmérsékletet közvetlenül az (F2) fûtött szûrõ és a HFID elõtt. — HSL2 fûtött NOx mintavevõ vezeték A mintavevõ vezeték: — tartson fenn 328—473 K (55—200 °C) csõfal-hõmérsékletet a konverterig, ha használnak hûtõfürdõt, és az elemzõ készülékig, ha nem használnak hûtõfürdõt, — rozsdamentes acélból vagy PTFE-bõl készüljön. Mivel a mintavevõ vezeték fûtésére csak a víz és a kénsav kondenzációjának megakadályozása céljából van szükség, a mintavevõ vezeték hõmérséklete az üzemanyag kéntartalmától függ. — SL CO (CO2) mintavevõ vezeték A vezeték PTFE-bõl vagy rozsdamentes acélból készüljön. Fûtött is, fûtetlen is lehet. — BK háttér-tasak (opcionális; csak a 3. ábrán) A háttér-koncentrációk méréséhez. — BG mintavevõ -tasak (opcionális; csak a 3. ábrán, a CO-nál és CO2-nél) A minta-koncentrációk méréséhez. — F1 fûtött elõszûrõ (opcionális) A hõmérséklet a HSL1-ével azonos legyen. — F2 fûtött szûrõ A szûrõ válasszon le minden szilárd részecskét a gázmintából az elemzõ készülék elõtt. A hõmérséklet a HSL1-ével azonos legyen. A szûrõ szükség szerint cserélendõ. — P fûtött mintavevõ szivattyú A szivattyút a HSL1 hõmérsékletére kell fûteni. — HC Fûtött lángionizációs detektor (HFID) a szénhidrogének meghatározására. A hõmérsékletet 453—473 K (180—200 °C) között kell tartani. — CO, CO2 NDIR elemzõ készülékek a szénmonoxid és a széndioxid maghatározására. — NO2 (H)CLD elemzõ készülék a nitrogénoxidok meghatározására. HLCD alkalmazása esetén azt 328—473 K (55—200 °C) hõmérsékleten kell tartani. — C konverter Konvertert kell alkalmazni a NO2-nak NO-dá való katalitikus redukciójához, még a CLD-ben vagy HCLD-ben való elemzés elõtt. — B hûtõ A kipufogógáz mintában lévõ víz lehûtésére és kondenzálására. A hûtõt jég vagy hûtõberendezés segítségével 273—277 K (0—4 °C) hõmérsékleten kell tartani. Alkalmazása opcionális, ha az elemzõ készülék a 3. számú melléklet 3. függeléke 1.9.1. és 1.9.2. pontja szerint mentes a vízgõz keresztérzékenységtõl. Kémiai szárítókat nem szabad a minta víztelenítéséhez használni. — T1, T2, T3 hõmérséklet-érzékelõ A gázáram hõmérsékletének figyelésére. — T4 hõmérséklet-érzékelõ A NO2—NO konverter hõmérséklete. — T5 hõmérséklet-érzékelõ A hûtõfürdõ hõmérsékletének figyelésére. — G1, G2, G3 manométer A mintavevõ vezetékek nyomásának mérésére. — R1, R2 nyomásszabályozó A levegõ, illetve az üzemanyag nyomásának szabályozására a HFID számára. — R3, R4, R5 nyomásszabályozó A mintavevõ vezetékek nyomásának és az elemzõ készülékekhez folyó áramlásnak a szabályozására. — FL1, FL2, FL3 áramlásmérõk A minta megkerülõ-áramának figyelésére. — FL4—FL7 áramlásmérõk (opcionális) Az elemzõ készülékeken átfolyó áramlás figyelésére. — V1—V6 választószelepek Megfelelõ szelepelrendezés annak kiválasztására, hogy az elemzõ készülékbe minta, kalibráló gáz vagy nulla gáz folyjon. — V7, V8 mágnesszelep A NO2—NO konverter megkerülésére. — V9 tûszelep Az áramlásnak a NO2—NO konverter és a megkerülõ vezeték közötti kiegyensúlyozására. — V10, V11 tûszelepek Az elemzõ készülék gázáramának szabályozására. — V12, V13 kétállású szelepek A B hûtõ kondenzátumának leeresztésére. — V14 választószelep A mintavevõ vagy a háttér-tasak kiválasztására. 1.2. A részecskék meghatározása Az 1.2.1. és 1.2.2. pont és a 4—15. ábrák részletesen ismertetik az ajánlott hígító és mintavevõ rendszereket. Mivel ugyanaz az eredmény többféle konfigurációval is elérhetõ, nem kell szigorúan ragaszkodni ezekhez az ábrákhoz. Kiegészítõ alkatrészek: mûszerek, szelepek, mágnesszelepek, szivattyúk és kapcsolók alkalmazhatók kiegészítõ adatok nyerése és a részrendszerek mûködésének összehangolása céljából. Más alkatrészek, amelyek egyes rendszerek pontosságának biztosításához nem szükségesek elhagyhatók, ha elhagyásuk a mûszaki szempontok helyes megítélésen alapul. 1.2.1. A hígító rendszer 1.2.1.1. Részleges átáramlású hígító rendszer (4—12. ábrák) Ez egy olyan hígító rendszer leírása, amely a kipufogógáz-áram egy részének hígításán alapul. A gázáram felosztása és azt követõ hígítása különbözõ fajta hígító rendszerekkel oldható meg. A rákövetkezõ részecske-gyûjtés céljából a hígított kipufogógázt teljes egészében vagy csak részben kell átengedni a részecske-gyûjtõ rendszeren (1.2.2. pont, 14. ábra). Az elsõ módszert teljes mintavevõ típusúnak, a másodikat rész-mintavevõ típusúnak nevezik. A hígítási arány kiszámítása az alkalmazott rendszertõl függ. Az alábbi rendszereket célszerû használni: — izokinetikus rendszerek (4. és 5. ábra) Ezeknél a rendszereknél az átvezetõ csõbe kerülõ gázáram a gázsebesség és/vagy gáznyomás függvényében a teljes kipufogógáz-áramhoz igazodik, ezért a mintavevõ szondánál zavartalan és egyenletes kipufogógáz-áramlásra van szükség. Ez általában egy rezonátor alkalmazásával és a mintavevõ hely elõtti csõszakasz egyenes kiképzésével érhetõ el. Ekkor a megosztási arány egyszerûen mérhetõ értékekbõl, például a csõátmérõkbõl számítható ki. Megjegyzendõ, hogy az izokinetikus rendszer alkalmazásakor csak az áramlási viszonyok érvényesülnek, a méreteloszlásnak nincs jelentõsége. Ez utóbbira jellemzõ módon nincs is szükség, mert a részecskék elég kicsinyek ahhoz, hogy az áramvonalakat kövessék. — áramlás-szabályozású rendszerek koncentráció méréssel (6—10. ábrák) Ezeknél a rendszereknél a mintavétel a teljes kipufogógáz-áramból történik a hígító levegõ áramának és a teljes hígított kipufogógáz-mennyiség áramának szabályozásával. A hígítási arányt a motor kipufogógázaiban természetesen elõforduló keresõgázok, mint a CO2 vagy a NOx koncentrációjából lehet megállapítani. A hígított kipufogógázban és a hígító levegõben lévõ koncentrációt meg kell mérni, míg a kezeletlen kipufogógázban fennálló koncentráció vagy közvetlenül mérhetõ, vagy az üzemanyag-áram és a szénegyensúly képlet segítségével állapítható meg, ha ismert az üzemanyag összetétele. A rendszerek a számított hígítási arány alapján (6. és 7. ábra) vagy az átvezetõ csõbe áramló gáz mennyisége alapján (8., 9. és 10. ábra) vezérelhetõk. — áramlás-szabályozású rendszerek áramlásméréssel (11. és 12. ábra) Ezeknél a rendszereknél a mintavétel a teljes kipufogógáz-áramból történik a hígító levegõ áramának és a teljes hígított kipufogógáz-mennyiség áramának beállításával. A hígítási arány a két áramlás nagyságának különbségébõl állapítható meg. Fontos, hogy az áramlásmérõk egymáshoz képest pontosan legyenek kalibrálva, mivel a két áramlás relatív nagysága jelentõs hibákat okozhat nagyobb hígítási arányok esetén (9. és ez utáni ábrák). Az áramlás szabályozása itt igen közvetlen, mert a hígítandó kipufogógáz-áram állandó értéken tartása mellett szükség esetén a hígító levegõ árama változtatható. A részleges átáramlású hígító rendszerek elõnyeinek kiaknázása érdekében ügyelni kell az olyan esetleges zavaró körülmények elkerülésére mint a részecskék elveszése az átvezetõ csõben, biztosítva, hogy a minta valóban a motor kipufogógázát képviselje, és a megosztási arány meghatározására. A leírt rendszerek figyelmet fordítanak ezekre a kritikus területekre.

Source: https://magyarkozlony.hu/hivatalos-lapok/f6b3e0692e72240a5611df7a96e8e4a2624aeddb/dokumentumok/e8018d8f267c273beb7981b2cf88af0511256903/letoltes